ORDONANȚA TRIBUNALULUI FUNCȚIEI PUBLICE
(Camera întâi)
15 decembrie 2009
Cauza F‑8/09
Svetoslav Apostolov
împotriva
Comisiei Europene
„Funcție publică – Funcționari – Acțiune inadmisibilă – Tardivitate”
Obiectul: Acțiune formulată în temeiul articolelor 236 CE și 152 EA, prin care domnul Apostolov solicită în special anularea deciziei
Oficiului Comunităților Europene pentru Selecția Personalului (EPSO) din 21 octombrie 2008 de respingere a reclamației sale
îndreptate împotriva deciziei EPSO din 25 aprilie 2008, prin care i se indică faptul că notele obținute la testele de selecție
din cadrul apelului pentru exprimarea interesului EPSO/CAST 27/4/7 erau insuficiente pentru a‑i permite înscrierea în baza
de date a candidaților selecționați
Decizia: Respinge acțiunea ca inadmisibilă. Obligă reclamantul la plata cheltuielilor de judecată.
Sumarul ordonanței
Procedură – Termene de introducere a acțiunii – Decădere – Eroare scuzabilă – Noțiune
[Regulamentul de procedură al Tribunalului Funcției Publice, art. 97 alin. (4) și art. 100 alin. (3); Statutul funcționarilor,
art. 91 alin. (3)]
În cadrul reglementării comunitare privind termenele de introducere a acțiunii, noțiunea de eroare scuzabilă, care permite
derogarea de la acestea, nu poate viza decât circumstanțe excepționale în care în special instituția vizată a adoptat un comportament
de natură să provoace, prin el însuși sau într‑o măsură determinantă, o confuzie admisibilă în percepția unui justițiabil
de bună‑credință și care dă dovadă de întreaga diligență cerută unui operator normal informat.
(a se vedea punctul 21)
Trimitere la:
Curte: 15 decembrie 1994, Bayer/Comisia, C‑195/91 P, Rec., p. I‑5619, punctul 26; 15 mai 2003, Pitsiorlas/Consiliul și BCE,
C‑193/01 P, Rec., p. I‑4837, punctul 24